אוטוביוגרפיה 
לא רחוק מכאן; יכול להיות בכל מקום בארץ; שם נולדתי תחת שמי תמוז מותכים; ובמות אמא; נורא היה צערה; כורעת ללדת; על סדינים לבנים; על סדינים לבנים,צער המוות; וצער הלידה; חברו יחדיו; להכריעה.; הייתי רוצה להאמין; כי אי שם; גמעה ציפור את השחר; של טרם היותי; וצווחה; אן כוכב מלובן נדלק; לסמן את בואי; מכל מקום בילדותי; סבך עץ זית; מוכה ברק; והשיר את פירותיו הבשלים; על ראש נערה שאהבתי ממרחק,; וחוף הים צייר לי; באירוניה דקה; שלפוחיות תואמות בכתפי,; דימוי לכנפיים לילד שוחר מעוף; שם ילדותי; ארוזה בשרטוטי חול; ומעוגלת בשלולית; בסירות נייר; קשורה בחוטים דקים מהראות; בקרסים אל בגרותי; מכל מקום בבגרותי; סבך שיח ורדים; מוכה ברק אביב; והשיר פרחים כבדים; על ראש נערה שאהבתי מרחוק; הייתי רוצה להאמין כי אי שם; גומעת ציפור; את השחר של טרם היותי; וצווחת; או כוכב מלובן נדלק; לסמן את דרכי.; 